**Η LIDL ΚΥΠΡΟΥ ΑΠΟΣΥΡΕΙ ΠΡΩΤΗ ΚΑΙ ΟΡΙΣΤΙΚΑ ΤΑ ΠΛΑΣΤΙΚΑ ΜΙΑΣ ΧΡΗΣΗΣ**

Η **Lidl Κύπρου** είναι η **πρώτη** επιχείρηση οργανωμένου λιανεμπορίου τροφίμων στην Κύπρο που **αποσύρει οριστικά** από τα καταστήματά της **στις 31.12.2019** τα **πλαστικά μίας χρήσης,** όπως καλαµάκια, ποτήρια, πιάτα, μαχαιροπίρουνα και μπατονέτες.

**Μέχρι το 2025** η Lidl Κύπρου δεσμεύεται για **περαιτέρω μείωση του πλαστικού κατά 20%** και τη **χρήση 100% ανακυκλώσιμων υλικών** στις συσκευασίες προϊόντων ιδιωτικής ετικέτας.

Τα μέτρα αυτά αποτελούν μέρος του **REset Plastic**, της διεθνούς στρατηγικής του ομίλου Schwarz για το πλαστικό, στην οποία συμμετέχει και η Lidl Κύπρου.

O όμιλος Schwarz, στον οποίο ανήκουν οι αλυσίδες λιανικής Lidl και Kaufland και αποτελεί μία από τις μεγαλύτερες εμπορικές επιχειρήσεις σε διεθνές επίπεδο, αναγνωρίζει και αναλαμβάνει την ευθύνη που του αναλογεί για το περιβάλλον. Με την πρωτοβουλία **REset Plastic**, έχει αναπτύξει μια ολιστική, διεθνή στρατηγική που περιλαμβάνει πέντε τομείς δράσης: την αποφυγή, τον (επανα)σχεδιασμό, την ανακύκλωση, την απομάκρυνση και την έρευνα. Έτσι μειώνεται η χρήση του πλαστικού και κλείνει ο κύκλος στο πλαίσιο της κυκλικής οικονομίας.

Τα πεδία δράσης της πρωτοβουλίας **REset Plastic** είναι τα εξής:

**REduce / Αποφυγή**

Αποφυγή χρήσης πλαστικού όπου είναι εφικτό και βιώσιμο

**REdesign / (Επανα)σχεδιασμός**

(Επανα)σχεδιασμός προϊόντων ώστε να είναι ανακυκλώσιμα και να κλείνει ο κύκλος στο πλαίσιο της κυκλικής οικονομίας

**REcycle / Ανακύκλωση**

Συλλογή, διαλογή, ανακύκλωση και κλείσιμο του κύκλου ζωής των πρώτων υλών

**REmove / Απομάκρυνση**

Υποστήριξη εκστρατειών απομάκρυνσης πλαστικών απορριμμάτων από το περιβάλλον

**REsearch / Έρευνα**

Επενδύσεις στην έρευνα και ανάπτυξη καινοτόμων λύσεων και ενημέρωση για την ανακύκλωση και την προστασία των φυσικών πόρων

Μάθετε περισσότερα: [www.reset-plastic.com](http://www.reset-plastic.com)

**Επισκεφθείτε τη Lidl Κύπρου και στα:**

[**www.lidl.com.cy**](http://www.lidl.com.cy)

[**www.facebook.com/lidlcy**](http://www.facebook.com/lidlcy/)

[**www.instagram.com/lidl\_cyprus**](http://www.instagram.com/lidl_cyprus/)

[**www.twitter.com/Lidl\_Cyprus\_**](http://www.twitter.com/Lidl_Cyprus_/)

**www.linkedin.com/company/lidl-cyprus**